da da da da da da nn da da da da da da nb da da nn da da de da da de da nb nb da da en da da da da da da en da da da da da de da da da da da da da da da da da sv da da da da da da da da da da da nb de en nl en en da nl da da da da da de en da da da da da en sv en da da da da da nb da da da de da da ro en da da de sv id sv
De frivillige skal ikke være et mål i sig selv – Gratis artikel fra Ingerfair
Outsideren og Team Mod på Livet
Det gode samarbejde mellem frivillige og ansatte
Undersøgelse af perspektiver på frivilligt arbejde
Online kurser i et digitalt klasselokale
Opsætning og facilitering af din digitale workshop
Lav din konference eller generalforsamling til et livestudie
Artikler og podcast om arbejdet med frivillige
Artikler og inspiration til dit arbejde med frivillige
21st februar 2017 Organisationsudvikling
De frivillige skal ikke være et mål i sig selv
Af Marie B. Holdt, chefkonsulent i Ingerfair og Julia B. Hunt, tidligere konsulent i Ingerfair
I sidste artikel skrev vi om, at det er vigtigt, at din organisation sætter jeres overordnede ’hvorfor’ som pejlemærke for aktivitetsudvikling, og at I rent faktisk ved, at jeres frivillige igennem de aktiviteter bidrager til, at I opnår de mål, som I som organisation er sat i verden for. Med andre ord skal der være et formål, der rækker ud over frivilligheden i sig selv. De frivillige skal ikke være et mål i sig selv.
Der er mange former for frivillighed, og mange måder at sætte frivilligheden i spil på i en organisation. Det at have frivillige skal kun være et mål, når det samtidig er et middel til at opnå den forskel, I som organisation gerne vil gøre:
Hvis I eksempelvis gerne vil mindske ensomhed blandt ældre og ved, at det er de ulønnede relationer (til familie, venner og frivillige), som er det bedste værn mod ensomhed, så er frivilligheden en del af løsningen. Hvis I gerne vil have nytænkning og kreativitet i organisationen, så kan de frivillige, som tør sige deres mening lidt højere, fordi deres levebrød ikke afhænger af at være på god fod med ledelsen, være en del af løsningen. Hvis I gerne vil have gjort noget ved et naturområde, som der ikke er midler til på kommunebudgettet og samtidig ser det som en mulighed for borgerinddragelse i et lokalsamfund, så kan frivilligheden være en del af løsningen.
Men at ville have dobbelt så mange frivillige inden 2030 uden at sætte ord på hvorfor, og hvad de skal lave – det er fejlslagent. Da mister I givetvis evnen til at forklare de frivillige, hvorfor de skal være der, og hvordan de bidrager til at gøre en forskel.
Klare mål styrker frivilliges engagement
Det er meget nemmere at rekruttere og fastholde frivilliges engagement, når I arbejder målrettet og konkret med, hvordan de frivillige bidrager til at opnå jeres overordnede mål igennem aktiviteter, som I har vurderet gør en forskel. Vi bruger vores fritid som frivillige fordi, vi grundlæggende gerne vil gøre en forskel. Vi bruger den i netop din organisation, fordi vi gerne vil gøre en forskel for netop den sag eller målgruppe, der er i fokus her. Det er ikke for den lunkne kaffes skyld. Derfor skal du være god til hele tiden at koble den enkeltes indsats med det store formål, både i rekrutteringen og i fastholdelsen af den enkelte.
Og her kommer vi tilbage til aktiviteterne. Jo mere konkret du kan vise, hvordan den enkeltes indsats i den enkelte aktivitet gør en forskel for det større formål, des mere mening giver det for den frivillige. Som eksempelvis i Folkekirkens Nødhjælps tekst til hvervning af indsamlere:
”Det tager kun tre timer af din forårssøndag at samle ind – men det gør en verden til forskel for mennesker, der intet har i dag.  Når du går en rute kan Folkekirkens Nødhjælp give:
Fem familier en køkkenhave, der sikrer mad og indtægt
25 mennesker midlertidigt husly efter en katastrofe
30 flygtningebørn næringsrig mad i en måned”
Denne tekst er effektiv og viser, hvad du skal give (3 timer), og hvad du bidrager med (en specifik forskel for en specifik målgruppe). Samme ‘formel’ kan du bruge, når du rekrutterer til dine mere længerevarende aktiviteter:
Hvad skal du bidrage med (kompetencer og tid)?
Hvilke forventninger har vi til dig (fx loyalitet og ansvar)?
Hvilken forskel gør denne konkrete indsats (fx genereret overskud, forskel for målgruppen)?
Hvis du har lavet dine analyser af, hvordan dine aktiviteter gør en forskel, bør det være enkelt at sætte de frivillige ind i ligningen og fortælle dem, hvordan deres konkrete indsats bidrager til det overordnede ’hvorfor’.
Andre artikler om emnet:
Hvad samskabelse IKKE er
Strategisk rekruttering af frivillige: sådan undgår du, at det bliver ren brandslukning
Fælles værdier som afsæt for samskabelse
Episode #13. Backstage med Ingerfair
Marie B. Holdt: Med knap 20 års erfaring i samarbejde med frivillige fra Danmark og England, kan man godt kalde Marie specialist i frivillighed med særligt fokus på ældreområdet. Marie er derudover en dygtig sparringspartner for organisationer, der står over for organisationsændringer og så er hun den foretrukne samarbejdspartner inden for kommunikation, kulturanalyse samt etablering af samarbejder mellem foreninger, virksomheder og kommuner. Du kan fange Marie på: 5137 4036 marie@ingerfair.dk
Fastholdelse og ledelse af frivillige
Forankring af projekter på frivillige hænder
Kommunikation i arbejdet med frivillige
Vil du have endnu mere inspiration?
Det kan du også bruge os til:
Bøger og produkter fra Forlaget Ingerfair
Flere artikler om samme emne
Hvad samskabelse IKKE er
Strategisk rekruttering af frivillige: sådan undgår du, at det bliver ren brandslukning
Fælles værdier som afsæt for samskabelse
Episode #13. Backstage med Ingerfair
’Rigtigt’ arbejde i fem forskellige udgaver (eller flere)
Kan man arbejde forkert med frivillige?
Den store generationsudskiftning – artikel 3
Forsvandt vigtig erfaring fra din organisation med corona-nedlukningen?
Erfaringstab når frivillige forlader organisationerne
Flæsketorvet 68, 1711 København V